شه‌فه‌ق نيوز/ هاوپه‌يمانى ئه‌لمحوه‌ر، ئاشكراى ئه‌وه‌ كرد خه‌ميس خه‌نجه‌ر سه‌ركرده‌ى ئه‌لمه‌شروع ئه‌لعه‌ره‌بى، كانديده‌يل تازه‌يگ ئه‌را كابينه‌ وه‌زاريه‌گه‌ى په‌روه‌رده‌ پيشكه‌ش وه‌ عادل عه‌بدولمه‌هدى سه‌رۆك وه‌زيره‌يل كردگه‌.
له‌ى باوه‌ته‌و، كامل دلێمى سه‌ركرده‌ له‌ هاوپه‌يمانيه‌گه‌ ئه‌را شه‌فه‌ق نيوز وت: سێ ناو له‌لايه‌ن خه‌ميش خه‌نجه‌ره‌و پيشكه‌ش وه‌ عادل عه‌بدولمه‌هدى سه‌رۆك وه‌زيره‌يل كرياگه‌ و تائيسه‌يش هويچ ته‌نازوليگ وه‌شيوه‌يگ فه‌رمى يا ئاشكراكرياێ له‌لايه‌ن خه‌نجه‌ره‌و له‌بان ئى پۆسته‌ نيه‌ ئه‌را لايه‌نه‌يل تر سياسى يا سه‌رۆك وه‌زيره‌يل.
دلێمى يه‌يش ده‌رخست و وت: ئه‌و كانديده‌يله‌ ك پشكه‌ش كريانه‌سه‌ عه‌بدولمه‌هدى گشتيان ئافره‌تن و له‌ پاريزگاى نه‌ينه‌وا و له‌ كادره‌يل ده‌رسده‌ر و په‌روه‌رده‌ن و جه‌ختيش له‌وه‌ كرد سه‌رۆك وه‌زيره‌يل ئازاده‌ له‌ هه‌ڵوژانن هه‌ركام له‌و ئافره‌ته‌يل كانديدكرياگه‌.
